༄༅། །བླ་མ་ལ་གསོལ་འདེབས་ཕུར་ཚུགས་བཞུགས། རྒྱལ་ བ་ ཀུན་ དངོས་ དཔལ་ མཆོག་
དང་པོའི་སངས་རྒྱས་གང༌། །གང་གི་རང་བཞིན་བསྟན་པའི་རྒྱལ་མཚན་ལྷར་
བཅས་འགྲོ་བའི་འདྲེན་པ་མཆོག།མཆོག་གི་བླ་མར་སྒོ་གསུམ་གུས་པ་ཆེན་པོས་
འདུད། །འདུད་བསྟོད་མཆོད་སོགས་རླབས་ཆེན་ཡན་ལག་བདུན་པ་འབུལ། །དེ་


- 3 -

མེས་པོའི་ཤུལ་བཞག་ལས། ཨེ་ཝཾ་བཀའ་འབུམ། ༼༢༡༽ པན་
ལྟར་སྐྱབས་ཀུན་ངོ་བོ་བླ་མ་ལ། །དད་པ་གསུམ་གྱི་ཡན་ལག་བདུན་པའི་མཐུས། །
དེ་བཞིན་གཤེགས་པའི་བསྟན་པ་འཛིན་པ་དང༌། །དེ་འཛིན་བྱེད་པའི་སྐྱེས་རྣམས་
རྟག་རྒྱས་ཤོག།བདག་ཀྱང་དེང་ནས་ཚེ་རབས་ཐམས་ཅད་དུ། །བདག་ཏུ་འཛིན་
པའི་ འཁྲི་ཤིང་དྲ་ བ་ཀུན། །བདག་མེད་རྟོགས་ པའི་ མཚོན་ གྱི་ལེགས་ བཅད་
དེ། །བདག་གཞན་དོན་གཉིས་འགྲུབ་པའི་མཐུ་ལྡན་ཤོག །གང་དག་བདག་ལ་
ཀུན་དུ་ལྟོས་བཅས་རྣམས། །གང་ཡང་བདག་ལ་སྐྱོབས་ནུས་མ་མཆིས་པས། །
གང་ ཕྱིར་ དཔལ་ ལྡན་ བླ་ མའི་ ཐུགས་ རྗེ་ ཡིས། །གང་ རྣམས་ མངོན་མཐོ་ངེས་
ལེགས་གནས་ཐོབ་ཤོག །རབ་མཆོག་ཐུབ་པའི་བསྟན་པའི་སྙིང་པོ་ནི། །རབ་ཏུ་
བླ་མའི་མོས་གུས་ཞེས་གསུངས་ཀྱང༌
། །རབ་མགྱོགས་འཇིག་རྟེན་ཟས་ནོར་རྗེས་
འགྲོ་བའི། །རབ་དམན་བདག་ལ་དད་པའི་རླན་སྐྱེ་ཤོག། །།ཅེས་བླ་མ་ལ་ཕུར་ཚུགས་སུ་
བྱ་བྲལ་སངས་རྒྱས་ཕུན་ཚོགས་ཀྱིས་གསོལ་བ་བཏབ་པའོ།། །།